पता चला है कि अपनी अकर्मण्यता व अक्षमता छिपाने के लिए यहाँ से उच्च अधिकारीयों को जो रिपोर्ट भेजी गई है उसमें इन स्टालों क़ी फर्जी सेल दिखाकर इस योजना को सफल साबित करने का प्रयास किया गया है. जम्मू प्राविन्स वेंडर्स एसोशिएसन के प्रधान आनंद शर्मा 'काके', उपाध्यक्ष पवन शर्मा, महामंत्री पवन गुप्ता व राजपाल वर्मा 'राजू' ने एक संयुक्त बयान में दैनिक जागरण द्वारा समाचार-पत्र वितरकों को डराने के इस प्रयास को हास्यास्पद बताते हुए कहा है कि समाचार-पत्र वितरक विरोधी इन हरकतों से वह "अपने पैर पर कुल्हाड़ी नहीं" बल्कि कुल्हाड़ी पर ही अपने पैर मार रहे हैं. ईश्वर इन्हें शीघ्र सद्बुद्धि दें.